Ir-Regolament tal-Kummissjoni (KEE) Nru 2061/89
tas-7 ta' Lulju 1989
dwar il-klassifika ta' ċerti oġġetti fin-nomenklatura magħquda
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2658/87 [1] dwar in-nomenklatura tat-tariffa u ta' l-istatistika u dwar it-Tariffi Doganali Komuni, kif emendat bir-Regolament (KEE) Nru 1672/89 [2], u b’ mod partikolari l-Artikolu 9 tiegħu,
Billi sabiex tiġi assigurata applikazzjoni uniformi tan-nomenklatura magħquda annessa mar-Regolament 2658/87, huwa meħtieġ li jigu adottati miżuri dwar il-klassifika ta' l-oġġetti msemmija fl-Anness għal dan ir-Regolament;
Billi r-Regolament (KEE) Nru 2658/87 iffissa r-regoli ġenerali għall-interpretazzjoni tan-nomenklatura magħquda u dawn ir-regoli japplikaw ukoll għal kwalunkwe nomenklatura oħra li hija totalment jew parzjalment ibbażata fuqha jew li żżid magħha kwalunkwe suddiviżjonijiet u li hija mwaqqfa b'disposizzjonijiet speċifiċi mill-Komunità, bil-ħsieb ta' l-applikazzjonijiet tat-tariffa jew miżuri oħra relatati man-negozju ta'oġġetti;
Billi, sussegwentement għall-imsemmija regoli ġenerali, l-oġġetti deskritti fil-kolonna numru 1 tat-tabella annessa mar-Regolament preżenti għandhom ikunu kklassifikati taħt kodiċijiet NM xierqa murija fit-2 kolonna, bis-saħħa tar-raġunijiet imniżżla fit-3 kolonna;
Billi l-miżuri li hemm elenkati f’dan ir-Regolament, huma konformi ma’ l-opinjoni tal-Kumitat tan-Nomenklatura,
ADOTTAT DAN IR-REGOLAMENT:
Artikolu 1
L-oġġetti deskritti fl-1 kolonna tat-tabella annessa huma b'hekk ikklassifikati fin-nomenklatura magħquda taħt il-kodiċijiet NM xierqa murija fit-2 kolonna ta' l-imsemmija tabella.
Artikolu 2
Dan ir-Regolament għandu jidħol fis-seħħ fil-21 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fis-7 ta' Lulju 1989.